CELEX: 32015R0612
Language: et
Date: 2015-04-20 00:00:00
Title: Nõukogu määrus (EL) 2015/612, 20. aprill 2015, millega muudetakse määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes

21.4.2015   
            
            
               ET
            
            
               Euroopa Liidu Teataja
            
            
               L 102/1
            
         NÕUKOGU MÄÄRUS (EL) 2015/612,
   20. aprill 2015,
   millega muudetakse määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu otsust 2011/101/ÜVJP (1) rakendavad liidu meetmed, sealhulgas teatavate füüsiliste ja juriidiliste isikute, üksuste ja asutuste rahaliste vahendite ja majandusressursside külmutamine on esitatud nõukogu määruses (EÜ) nr 314/2004 (2).
            
         
               (2)
            
            
               Määruse (EÜ) nr 314/2004 IV lisas on esitatud nende isikute ja üksuste loetelu, kelle suhtes kohaldatakse rahaliste vahendite ja majandusressursside külmutamise peatamist nimetatud määruse alusel.
            
         
               (3)
            
            
               Nõukogu võttis 19. veebruaril 2015 vastu otsuse (ÜVJP) 2015/277, (3) millega jättis otsuse 2011/10/ÜVJP I ja II lisast välja viie surnud isiku nimed.
            
         
               (4)
            
            
               Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid seda meedet ühetaoliselt.
            
         
               (5)
            
            
               19. veebruaril 2015 jäeti komisjoni rakendusmäärusega (EL) 2015/275 (4) viie surnud isikuu nimed välja määruse (EÜ) nr 314/2004 III lisast.
            
         
               (6)
            
            
               Määruse (EÜ) nr 314/2004 IV lisa tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 314/2004 IV lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 20. aprill 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).
   
      (2)  Nõukogu 19. veebruari 2004. aasta määrus (EÜ) nr 314/2004, milles käsitletakse teatavaid piiravaid meetmeid Zimbabwe suhtes (ELT L 55, 24.2.2004, lk 1).
   
      (3)  Nõukogu 19. veebruari 2015. aasta otsus (ÜVJP) 2015/277, millega muudetakse otsust 2011/101/ÜVJP Zimbabwe vastu suunatud piiravate meetmete kohta (ELT L 47, 20.2.2015, lk 20).
   
      (4)  Komisjoni 19. veebruari 2015. aasta rakendusmäärus (EL) 2015/275, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes (ELT L 47, 20.2.2015, lk 15).
   
      LISA
      Määruse (EÜ) nr 314/2004 IV lisast jäetakse jaost „I. Isikud” välja järgmiste füüsiliste isikute nimed:
      I.   Isikud
      
                   
               
               
                  Nimi (ja võimalikud varjunimed)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa